《寄答仲玉湘上见怀》
清代·欧阳辂

白璧徒遭按剑看，湘门风景又秋残。世途吾已肱三折，归路君宁首两端。

故渚正漂菰米黑，微霜新点蟹螯丹。滨沅千里烟波阔，早晚相从理钓竿。

作者简介：（1767—1841）湖南新化人，原名绍洛，字念祖，一字礀东。乾隆五十九年举人。博学多才，读书过目不忘。少孤贫，非其力不食。客游南北，性野逸，岸然公卿。工诗。有《礀东诗钞》。